Ixef wis tlata assaɣ icarken cabḥa akked d yiwudam untiyen yellan deg wungal i tḥemmel aṭas tefka-as ak leḥnana-s tettḥadar-itt am tiṭ-is, Cabḥa tebɣa lukan ad tili deg umkan-is imi yemma-s tinna i tettbuddu s waṭas ama d tiqaqacin, ama d iselsa, neɣ tuččit..., amzun aken maci d deg yiwet n tɛebbuṭ id-fɣen-t, texdem gar-asen-t lexilaf d ameqran Cabḥa teḥseb-itt am akken ulacitt, anect-a iban-aɣ-d mi id-tenna: “ ttxayaleɣ iman-iw d Ṭawes, ṭuṭu, taqcict n ccuq i tḥemmel yemmas, ad d-rzun fell-i aṭas n iḥulfan i yi-sseɛrayen, ssismiḍen-iyi aɛrur-iw d yixef-iw, ttḥulfuɣ i facal, anuɣni, layas, tugdi, lexṣas s laman, akrah d tuzzma n yiman-iw, dɣa ttseqiḍeɣ ɣef yemma, ctaqayeɣtt kter”70. Ṭawes ur tḥemmel ara weltma-s Cabḥa tettcenif fell-as imi yemma-s tugi-as ad temmeslay yid-s neɣ ad tt-qqarreb ula d aqqarb ɣur-s tettasem fella-s acku Cabḥa tezwar di leqraya, anect-a ibanaɣ-d mi id-tenna “ Mkul mi ara ɛarḍeɣ ad qqarbeɣ ɣur-s akken ad nemyeḥmal, ad neddukel am tyessetmatin, ad tt-ɛiwneɣ di leqraya-ines, tettagi, s ucennef iyi-d-teqqar belli ur iyi-tḥemmel ara, yarna tugi-as yemma ad temmeslay yid-i, neɣ ad d tqeṛṛb ɣur-i, imi nekk d tucmitt, d diri-iyi, waɛreɣ”71 , ula asmi meqqrit yal yiwet teḍfer abrid-is Cabḥa tarwa amenṭar d ddel n temara d ttselbi tezga teḥreq ɣef uxxam-nsen, ma d ṭawes, s array-is i tarwa amregḥ gar tewwura n medden acku tetbeɛ abris n yemma-s, acku teseḥdar-itt di lexdayem-is ( tekkes sser ɣef uxxam-is tsekcam-d irgazen nniḍen ) ur tḥezzeb ara i wzekka amek ara tqabel timeti, ɣer tagara tufa-d belli yelli-is Ṭawes teḍfer abrid ur yesɛi ara tuɣalin ɣer defir.